

PROJEKTS uz 20.09.2023.

izskatīšanai domē: 28.09.2023.

sagatavotājs: Daina Tīruma

ziņotājs: Lauris Bernāns

LĒMUMS

# Ādažos, Ādažu novadā

2023. gada 28. septembrī Nr.{{DOKREGNUMURS}}

**Par Carnikavas pagasta ūdenssaimniecības un siltumapgādes**

**funkciju nodošanas termiņa pagarināšanu**

Ādažu novada pašvaldības dome (turpmāk - dome) 22.07.2022. pieņēma lēmumu Nr. 320 “Par Carnikavas pagasta ūdenssaimniecības nodošanu SIA “Ādažu ūdens”” un 26.04.2023. pieņēma lēmumu Nr.162 “Par pašvaldības siltumapgādes funkcijas Carnikavā nodošanu SIA “Ādažu namsaimnieks”” (turpmāk - Lēmumi), ar kuriem tika atbalstīta pašvaldības aģentūras “Carnikavas komunālserviss” (turpmāk - Aģentūra) nodrošinātās Carnikavas pagasta centralizētās siltumapgādes funkcijas nodošana pašvaldības SIA “Ādažu namsaimnieks” un Carnikavas pagasta centralizētās ūdenssaimniecības nodošana SIA “Ādažu ūdens” līdz 2023. gada 31. decembrim.

Ar domes 28.06.2023. lēmumu Nr. 254 "Par Carnikavas pagasta centralizētās siltumapgādes funkciju, resursu un saistību pārņemšanas plāna apstiprināšanu" un lēmumu Nr. 253 "Par Carnikavas pagasta centralizētās ūdenssaimniecības funkciju, resursu un saistību pārņemšanas plāna apstiprināšanu" tika apstiprināti Carnikavas pagasta centralizētās siltumsaimniecības un ūdenssaimniecības funkciju, resursu un saistību pārņemšanas plāni, kā arī domes priekšsēdētājai tika uzdots izveidot Reorganizācijas komisiju plānu izpildes kontrolei un nepieciešamo darbību koordinācijai.

Reorganizācijas komisija (turpmāk - komisija), veicot nepieciešamo darbību koordināciju, ir konstatējusi riskus siltumapgādes funkciju nepārtrauktības nodrošināšanai, t.sk. - siltuma ražošanas licences iegūšanai, jauna darbaspēka piesaistei, funkcionējošu avārijas stāvokļa katlu darbības nepārtrauktības uzturēšanai, kā arī paredzamai ietekmei uz kapitālsabiedrības naudas plūsmu (apkures sezonas vidū).

Komisijas ieskatā, ja nav iespējama abu funkciju vienlaicīga pārņemšana un no 01.01.2024. siltumapgādes funkciju nevar uzsākt SIA “Ādažu namsaimnieks”, tad arī ūdensapgādes funkcijas nodošana SIA “Ādažu ūdens” no 01.01.2024. nav lietderīga, jo tiks radīti papildu izdevumi un organizatoriski apgrūtinājumi Aģentūras funkciju izpildei.

Komisijas ierosina pagarināt Lēmumos noteikto centralizētās siltumapgādes un ūdenssaimniecības funkciju, resursu un saistību pārņemšanas izpildes termiņu līdz 2024. gada 1. jūlijam.

Pamatojoties uz Pašvaldību likuma 4. panta pirmās daļas 1. punktu, 10. panta pirmās daļas 21. punktu, kā arī Finanšu komitejas 20.09.2023. atzinumu, Ādažu novada pašvaldības dome

**NOLEMJ:**

1. Pagarināt 27.07.2022. lēmumā Nr. 320 “Par Carnikavas pagasta ūdenssaimniecības nodošanu SIA “Ādažu ūdens”” noteikto funkciju nodošanas termiņu līdz **2024. gada 1. jūlijam.**
2. Pagarināt 26.04.2023. lēmumā Nr. 162 “Par pašvaldības siltumapgādes funkcijas Carnikavā nodošanu SIA “Ādažu namsaimnieks” noteikto funkciju nodošanas termiņu līdz **2024. gada 1. jūlijam.**
3. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

CKS, IDR, Komisija, ĀŪ, ĀN, GrN - @